Държавен вестник, бр. 15, 2016 г., стр. 19

БРОЙ  15	
Д Ъ Р Ж А В Е Н  В Е С Т Н И К 	
СТР.  19  
МИНИСТЕРСТВО
НА ОКОЛНАТА СРЕДА И ВОДИТЕ 
ЗАПОВЕД № РД-33
от 21 януари 2016 г.
На основание чл. 62 във връзка с чл. 61 от 
Закона за защитените територии утвърждавам 
плановете за управление на резерват „Конгура“, 
резерват „Али ботуш“, резерват „Ореляк“ и ре­
зерват „Соколата“.
Екземпляри от плановете за управление на 
резерват „Али ботуш“, резерват „Ореляк“ и резер­
ват „Соколата“ да се предоставят на съответните 
регионални и местни органи.
Министър:
Ив. Василева 
1167
КОМИСИЯ ЗА ЗАЩИТА
НА ПОТРЕБИТЕЛИТЕ КЪМ 
МИНИСТЕРСТВОТО НА ИКОНОМИКАТА
ЗАПОВЕД № 1041
от 8 декември 2015 г.
На основание чл. 8, ал. 1 и ал. 2, т. 9 от Устрой­
ствения правилник на Комисията за защита на 
потребителите към министъра на икономиката и 
на нейната администрация, решение на комисията 
по т. 50 съгласно протокол № 44 от 5.11.2015 г., 
чл. 92, ал. 1, 2 и 5 във връзка с чл. 71, ал. 1 и 2, 
чл. 87 и чл. 88, ал. 1, т. 2 от Закона за защита на 
потребителите, Наредбата за условията и реда за 
изтегляне от пазара, изземване от потребителите 
и унищожаване на опасни стоки и за реда за 
обезщетяване на потребителите в случаите на 
изземване на опасни стоки във връзка с чл. 99 
от Закона за защита на потребителите, чл. 73 от 
Административнопроцесуалния кодекс, изисква­
нията на стандарт БДС EN 60825-1 и Решение 
2014/59/ЕС на Комисията от 5 февруари 2014 г. 
относно изискванията за безопасност, които трябва 
да бъдат обхванати от европейските стандарти 
за потребителски лазерни съоръжения съгласно 
Директива 2001/95/ЕО на Европейския парламент 
и на Съвета относно общата безопасност на про­
дуктите, текст от значение за ЕИП, нареждам:
1. Забранявам производството, вноса, износа, 
възмездното или безвъзмездното пускане на па­
зара на лазерна показалка „LASER POINTER“, 
модел L, гравиран върху металната част отпред, 
с кръгла форма, наподобяваща химикалка в че­
рен цвят, с дължина 16,5 см, с 1 бутон, от който 
се задейства лазерът, разпръскваща се зелена 
светлина, работи с 2 батерии 1,5 волта (ААА), 
с етикет от производителя, съдържащ надпис: 
„AVOID EXPOSURE LASER; LIGHT IS EMITTED 
FROM THIS APERTURE; DANGER; MAX 
OUTPUT POWER < 100 mW and WAVELENGTH 
532 nm±10; CLASS III LASER PRODUCT; This 
product complies with 21 CER; Banned direct eyes; 
Forbid children to play. Minors are prohibited from 
use.“, без етикет на български език, съдържащ 
информация за производителя, вносителя, ако 
стоката е от внос, нейните съществени характе­
ристики и указания за безопасна употреба, като 
стока, представляваща сериозен риск за здравето 
и безопасността на потребителите.
2. Производителите, вносителите и дистрибу­
торите да организират незабавното и ефективно 
изтегляне от пазара и изземването от потреби­
телите на описаната в заповедта стока по реда, 
условията и в сроковете, визирани в Наредбата за 
условията и реда за изтегляне от пазара, иззем­
ване от потребителите и унищожаване на опасни 
стоки и за реда за обезщетяване на потребителите 
в случаите на изземване на опасни стоки, и да 
отправят предупреждения към потребителите за 
рисковете, които стоката съдържа.
Мотиви:
Стоката не отговаря на изискванията за без­
опасност съгласно: БДС EN 60825-1 по отношение 
етикетирането и Решение 2014/59/ЕС на Комиси­
ята от 5 февруари 2014 г. относно изискванията 
за безопасност, които трябва да бъдат обхванати 
от европейските стандарти за потребителски ла­
зерни съоръжения съгласно Директива 2001/95/
ЕО на Европейския парламент и на Съвета от­
носно общата безопасност на продуктите, текст 
от значение за ЕИП, тъй като: 
 – Продуктът не е придружен с инструкции за 
употреба на български език, където да се посочват 
опасностите, свързани с използването на лазера. 
 – Продуктът не съдържа името и адреса 
за контакт на отговорното лице или данни на 
производителя.
 – Класифицирането и етикетирането на ла­
зерната показалка не отговаря на европейския 
стандарт БДС EN 60825-1. Маркираният в ети­
кета клас на лазерна опасност CLASS III LASER 
PRODUCT е по изискванията на американския 
федерален стандарт FLPPS, подглава 21CFR, и 
съответства на американския стандарт за лазер­
на безопасност ANSI Z136.1. За посочения клас 
опасността от увреждане на зрението е същата.
Съгласно следните декларирани от произво­
дителя в етикета технически характеристики на 
лазера: WAVELENGTH (дължина на вълната на 
излъчване) 532 nm; MAX OUTPUT POWER (мак­
симална изходна мощност) 100 mW, този обект се 
класифицира като клас 3В лазерен продукт. Това 
означава, че нормата МРЕ (максимално допустимо 
облъчване на окото) е многократно превишена и 
съществува непосредствена опасност от увреждане 
на зрението при пряко гледане срещу лъча с не­
защитено око. Допустима е работа със специални 
защитни очила. Във връзка с което при свободно 
ползване от потребителите на привлекателното за 
деца потребителско лазерно съоръжение, поради 
неговото свойство да излъчва зелена светлина с 
опасен за зрението интензитет, съществува пряка 
опасност от трайно увреждане на очите им.
На основание чл. 74 във връзка с чл. 60, ал. 1 
от Административнопроцесуалния кодекс допус­
кам предварително изпълнение на заповедта с 
цел да не се допусне увреждане на здравето на 
потребителите.
Разходите по складиране, транспорт, изтегляне 
от пазара, изземването от потребителите и тяхното 
обезщетяване са за сметка на производителите, 
вносителите и дистрибуторите.